બિપાશાની સફળતાનું રહસ્ય તેના અભિનયની સાથેસાથે તેની બ્યુટી પણ છે એ અંગે વાત કરતાં તે કહે છે કે મારું પરફેક્ટ ફિગર અને ગ્લેમરસ અંદાજ પણ મારી સફળતાનાં કારણ બન્યાં. મારા શ્યામવર્ણી રૂપરંગની સાથે અભિનય ક્ષમતાનો સહારો મને મળ્યો, જોકે મેં અભિનયની બાબતમાં પણ કોઇને ફરિયાદનો મોકો આપ્યો નથી. એક દાયકા સુધી બોલિવૂડમાં રહ્યા છતાં બિપાશાને અહીં કોઇ નજીકના મિત્રો નથી. તે કહે છે કે મારો એવો કોઇ મિત્ર નથી, જેનો નંબર મેં સ્પીડ ડાયલમાં રાખ્યો હોય. હું બધાંની સાથે સારી રીતે વર્તું છું, પરંતુ નજીકના મિત્રો કોઇ નથી.